Religija/Did you know
Krikščionybė pasaulyje turi daugiausia pasekėjų ir jai priklauso 2,2 mlrd. išpažinėjų, o jos išpažinėjų skaičius sparčiausiai auga Užsachario Afrikoje. Kinijos gyvena 50 % visų pasaulio budistų, o Indijoje tik 0,8 % piliečių save priskiria budistams. 2015 m. birželio 21 d. visame pasaulyje pirmą kartą buvo paminėta Tarptautinė jogos diena, tame tarpe ir Lietuvoje. Joga siekia hinduizmo ištakas. Didžiausio visuomenės susidomėjimo vakaruose susilaukė bei daugiausiai mokslinių tyrimų buvo atlikta su sąmoningumo meditacija susijusiomis praktikomis, kurios siekia budizmo ištakas. Sąvoka „šamanas“ kilusi iš Sibire vartojamos evenkų kalbos žodio šamán, nors iškelta spėjimų, kad šis žodis galėjęs kilti ir iš sanskrito śramaṇa („atsiskyrėlis, vienuolis“; plg. vėliau per budizmą paplitusias atmainas pali samana, tocharų ṣamāne, kin. 沙門, pinyin: shāmén). Marija Gimbutienė teigia, jog baltų pirmtakai garbino Žemės deivę bei kitas moteriškos giminės deives, o ateiviai indoeuropiečiai atnešė tikėjimo į Dangaus dievą ir kitas vyriškos dievybes papročius. Formalizuotai religinei bendrijai „Romuva“ vadovauja išpažinėjų išrinktas krivis. Juo nuo įkūrimo buvo etnologas Jonas Trinkūnas, po jo mirties 2014 m. krive buvo išrinkta jo žmona Inija Trinkūnienė.